Source: https://ficek.sk/obmedzenie-rodicovskej-starostlivosti-30449
Timestamp: 2020-02-17 11:05:50+00:00

Document:
[2020] Obmedzenie rodičovskej starostlivosti | Právna Poradňa
Odpovedané dňa: 31. 10. 2017
Otázka: Obmedzenie rodičovskej starostlivosti
Dobrý deň, S manželom si chceme podať žiadosť o adopciu, nakoľko nemáme možnosť mať vlastne deti. Manžel ma syna, s ktorým sa ale nestýka nakoľko si to nepraje jeho mama, ma iného partnera a pred 3 mesiacmi si ho osvojil. V rozsudku nie je nič písané o tom, či tým boli môjmu manželovi obmedzené rodičovské práva alebo nie. Považuje sa to za obmedzenie? Vieme, že ak by to tak bolo, tak do zoznamu žiadateľov nás nezaradia. Ďakujem za zodpovedanie otázky.
Odpoveď: Obmedzenie rodičovskej starostlivosti
Adopcia, alebo osvojenie je upravené v ustanovení § 97 a nasl. Zákona o rodine. Podľa tohto ustanovenia Osvojením vzniká medzi osvojiteľom a osvojencom rovnaký vzťah, aký je medzi rodičmi a deťmi. Medzi osvojencom a príbuznými osvojiteľa vzniká osvojením príbuzenský vzťah. Osvojitelia majú pri výchove detí rovnakú zodpovednosť a rovnaké práva a povinnosti ako rodičia.
Na Vašu otázku podáva odpoveď ustanovenie § 106 Zákona o rodine:
Podľa § 108 Zákona o rodine
Právoplatným rozhodnutím súdu o osvojení dochádza k zániku pôvodného rodičovského vzťahu medzi biologickými rodičmi, resp. rodičom a dieťaťom a vzniká vzťah nový. Ide o tzv. právne rodičovstvo, ktoré však plne nahrádza to biologické. Osvojiteľovi vznikajú osvojením voči osvojencovi všetky práva a povinnosti, ktoré má podľa zákona rodič voči dieťaťu. Na druhej strane biologickému rodičovi práva a povinnosti voči dieťaťu zanikajú.
Zásahy do výkonu rodičovských práv a povinností upravuje § 38 a 39 Zákona o rodine:
Podľa môjho právneho názoru nemožno stotožňovať obmedzenie výkonu práv a povinností rodiča voči dieťaťu podľa § 38 a 39 Zákona o rodine so zánikom práv a povinností rodiča k dieťaťu na základe osvojenia.
Podľa § 98 Zákona o rodine Osvojiteľom sa môže stať len fyzická osoba, ktorá má spôsobilosť na právne úkony v plnom rozsahu, osobné predpoklady, najmä zdravotné, osobnostné a morálne, je zapísaná do zoznamu žiadateľov o osvojenie podľa osobitného predpisu a spôsobom svojho života a života osôb, ktoré s ňou žijú v domácnosti, zaručuje, že osvojenie bude v záujme maloletého dieťaťa. Táto podmienka sa nevzťahuje na ustanovenie § 100 ods. 3.
Žiadatelia sa vždy posudzujú individuálne a pokiaľ spĺňajú podmienky na osvojenie a osvojenie je v záujme maloletého dieťaťa, potom by ho mal súd povoliť.
Dovolím si uviesť aj rozhodnutie súdov, ktoré sa vyjadrili, na čo klásť pri skúmaní vhodnosti osvojenia dôraz:
ESĽP vo veci Schwizgebel proti Švajčiarsku
Štát musí bdieť nad tým, aby za osvojiteľov boli vybraté osoby, ktoré môžu vo všetkých smeroch poskytnúť najpriaznivejšie podmienky na prijatie osvojovaného dieťaťa. Súd v tejto súvislosti pripomína svoju judikatúru, podľa ktorej platí, že pokiaľ je medzi osvojiteľom a osvojovaným dieťaťom vytvorené rodinné puto, „musí sa prihliadnuť na čo najlepší záujem dieťaťa, ktorý podľa povahy a závažnosti môže mať prednosť nad záujmom rodičov“ (E.P. proti Taliansku - § 62, ako ja Johnasen proti Nórsku - § 78).
R 69/1967
Pri rozhodovaní o osvojení nemožno prospech dieťaťa posudzovať len z hľadiska hmotných podmienok a predpokladov, ale predovšetkým z hľadiska záruk všestranného rozvoja dieťaťa, a to aj rozvoja duševného a citového.
Podotázka: Obmedzenie rodičovskej starostlivosti (Rodinné právo)
Dobrý deň. Mám 13 ročnú dcéru, ktorá sa nechce odsťahovať s nami do nového bydliska. Chce zostať u mojich rodičov. Ja s tým súhlasím, ma tu školu, kamarátov za chvíľku ide na strednú atď. Na druhej strane sa však bojím, že ak sa niečo stane budem za ňu zodpovedná ja hoci budem na druhom konci Slovenska. Moja otázka znie dá sa nejako právne ošetriť, aby na ten čas čo bude dcéra bývať s mojimi rodičmi boli za ňu zodpovední oni? Ďakujem.
Odpovedá: JUDr. Milan Ficek, advokát (odpoveď odoslaná: 13.02.2020)
rodičovských práv a povinností sa zbaviť nemôžete. Z pohľadu trestného práva, ak bude o ňu riadne postarané, budete jej posielať výživné, bude si plniť školské povinnosti a pod., tak sa nemáte čoho obávať. Ak by sa náhodou niečo stalo, za maloleté dieťa zodpovedá osoba, ktorej bola zverená. Teda starí rodičia. Môžete napr. spísať splnomocnenie na niektoré úkony, najmä školské povinnosti. Je to však istá forma rizika. Kým nie je plnoletá, rozhodujete za ňu Vy. Môžete preniesť časť zodpovednosti a povinností na starých rodičov, ale v prípade, ak sa niečo stane, by sa na to súd nemusel pozerať prívetivo. Záležalo by aj na tom, prečo ste sa odsťahovali.
Deti do starostlivosti matky
Obmedzenie styku s dieťaťom

References: § 97
 § 106
 § 108
 § 38
 § 38
 § 98
 § 100
 súd 
 Súd 
 § 62
 § 78
 súd